
CONTRACT DE DARE ÎN ADMINISTRARE 
Nr.________/_______________



	În temeiul prevederilor OUG nr. 57/2019 privind Codul administrativ, cu modificările și completările ulterioare, s-a încheiat prezentul Contract de dare în administrare în baza H.C.L. nr. 93/2026 a Consiliului Local al Municipiului Brad.

CAPITOLUL I. - PĂRȚILE CONTRACTANTE

	MUNICIPIUL BRAD, cu sediul în municipiul Brad, strada Independenței, nr. 2, cod 335200 județul Hunedoara, CUI 4374962, reprezentat prin Primar, Florin Cazacu, în calitate de PROPRIETAR, pe de o parte
și

	LICEUL TEORETIC ”AVRAM IANCU” BRAD, cu sediul în municipiul Brad, strada Liceului, nr. 18, județul Hunedoara, reprezentată prin Director Ștefan Bogdan - Mihai, pe de altă parte.

CAPITOLUL II - OBIECTUL CONTRACTULUI

	Art.1. Obiectul contractului îl constituie darea în administrare a imobilelor – construcții, teren și împrejmuire, identificate în  Anexa nr.1 la Hotărârea Consiliului Local nr. 93/2026, bunuri proprietatea publică a Municipiului Brad.

CAPITOLUL III - DURATA CONTRACTULUI

	Art.2. Darea în administrare a bunurilor prevăzute la art. 1 se face pe o perioadă de 10 (zece) ani de la data semnării prezentului Contract de dare în administrare.

CAPITOLUL IV - DREPTURILE ȘI OBLIGAȚIILE PĂRȚILOR

	Drepturile proprietarului
	Art. 3. (1)  Să inspecteze bunurile administrate, să verifice stadiul de realizare al investițiilor, precum și modul în care este satisfăcut interesul public;
	(2) Verificarea se va efectua cu notificarea prealabilă a beneficiaruluii;
	(3) Să verifice, în perioada derulării contractului de dare în administrare, modul în care se respectă condițiile  și clauzele acesteia de către beneficiar;
	(4) Proprietarul are dreptul să modifice în mod unilateral partea reglementată a contractului, din motive excepționale legate de interesul național sau local.
	Drepturile beneficiarului
	Art. 4. Beneficiarul are dreptul de a exploata în mod direct, pe riscul și pe răspunderea sa, bunul ce fac obiectul contractului de dare administrare.

	Obligațiile proprietarului
	Art. 5. Proprietarul se obligă: 
a.) – să predea spre folosință imobilul, în baza unui proces-verbal de predare-primire în termen de 30 zile de la semnarea contractului;
b.) – să participe la recepția lucrărilor de investiții, reparații curente și capital, consemnând finalizarea acestora în procese verbale de recepție;
c.) – să asigure inventarierea anuală a bunurilor transmise;
d.) - să nu îl tulbure pe beneficiar în exercițiul drepturilor rezultate din prezentul contract de dare în administrare;
e.) - să notifice beneficiarului apariția oricăror împrejurări de natură să aducă atingere drepturilor acestuia;
f.) – la încetarea contractului, să preia bunurile în starea în care au fost transmise și, după caz, cu îmbunătățirile aduse.

	Obligațiile beneficiarului
	Art. 6. Beneficiarul se obligă:
a.) – să preia în folosință bunul ce fac obiectul contractului de de dare admibnistrare pe bază de proces-verbal de predare-primire;
b.) – să asigure administrarea și paza bunurilor ca un bun administrator;			         
c.) - să asigure exploatarea eficace, în regim de continuitate și permanență a bunurilor care fac obiectul folosinței;
d.) – să mențină în siguranță bunul și să aducă la cunoștința proprietarului orice tulburare produsă de o terță persoană sau ca urmare a stării tehnice a bunurilor din punctul de vedere al siguranței în exploatare;
e.) – pe toată durata aministrării, să păstreze în bune condiții bunurile încredințate, să nu le degradeze sau deterioreze;
f.) – beneficiarul răspunde de distrugerea totală sau parțială a bunului încredințat care s-ar datora culpei sale;
g.) – pentru bunurile imobile date spre folosință, orice lucrări de modernizare și consolidare se efectuează numai cu acordul sau avizul prealabil al Consiliului Local al Municipiului Brad;
h.) – să permită accesul proprietarului ori de câte ori acest lucru este necesar pentru a controla bunurile încredințate și starea acestora;
i.) - să despăgubească proprietarul, potrivit legii, pentru pagubele pricinuite ca urmare a întreținerii necorespunzătoare a bunurilor imobile date în folosință;
j.) – să achite impozite și taxe prevăzute de lege, dacă este cazul;
k.) – să asigure urmărirea comportării în exploatare a bunurilor imobile potrivit legii;
l.) – să răspundă în nume propriu în eventualele litigii referitoare la dreptul de folosință gratuită;
m.) – să arate în fața instanței titularul dreptului de proprietate în litigiile care au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligații;
n.) - la încetarea contractului de gratuită din alte cauze decât ajungerea la termen, excluzând forța majoră și cazul fortuit, beneficiarul este obligat să asigure continuitatea administrării bunului în condițiile stipulate în contract, până la preluarea acestora de către proprietar;
o.) - la încetarea contractului de folosință gratuită, beneficiarul este obligat să restituie proprietarului, în deplină proprietate bunurile administrate în mod gratuit și libere de orice sarcini, inclusiv investițiile realizate, situație ce va fi consemnată într-un proces – verbal.

CAPITOLUL V - ÎNCETAREA DĂRII ÎN ADMINISTRARE

	Art. 7. Contractul încetează prin:
a.) – acordul de voință, exprimat în scris, al părților contractante;
b.) – prin revocare, numai dacă beneficiarul nu-și exercită drepturile și obligațiile ce derivă din prezentul contract;
c.) – prin ajungerea la termen;
d.) din motive de utilitate publică în condițiile legii.


CAPITOLUL VI - RĂSPUNDEREA CONTRACTUALĂ

	Art. 8. Nerespectarea de către părțile contractuale a obligațiilor cuprinse în prezentul contract de administrare atrage răspunderea contractuală a părții în culpă, caz în care se pot percepe daune-interese.

CAPITOLUL VII – LITIGII

	Art. 9.  Litigiile de orice fel care decurg din executarea prezentului contract de dare în administrare sunt de competența instanței judecătorească de drept comun, dacă nu pot fi rezolvate pe cale amiabilă între părți.

CAPITOLUL VIII - DISPOZIȚII FINALE

	Art. 10.  Pe toată durata administrării cele două părți se vor supune legislației în vigoare din România.
	Art. 11.  Modificarea și completarea contractului de dare în administrare se poate face în limitele legislației române ori de câte ori va fi nevoie prin acte adiționale, cu acordul părților în funcție de necesitate și noi reglementări în materie.
	Art. 12. Prezentul contract produce efecte de la data încheierii acestuia.
	Prezentul contract de administrare s-a  încheiat în 2 (două) exemplare originale, câte unul pentru fiecare parte.



	 COMODANT,					          BENEFICIAR,
                                                                        
        MUNICIPIUL BRAD	                                 LICEUL TEORETIC ”AVRAM IANCU” BRAD
                 PRIMAR                                                                        DIRECTOR
           Florin CAZACU                                                         Bogdan - Mihai ȘTEFAN
						           	
           

                                                                   	  		                                
        Şef Serviciu Buget, Finanţe
Contabilitate, Taxe și Impozite Locale
     PETREAN Gabriela - Octavia  
			 
     		VIZAT	
    Control financiar preventive
GOMOI Ana - Maria - Cristina	

       
                  AVIZAT
         Compartimentul Juridic
     ZAHARIE Nicoleta - Liliana



INIȚIATOR,
PRIMAR
Florin CAZACU

